Գերասիմ Ալավերդյան

Գերասիմ Վիկտորի Ալավերդյան (), ՀՀ գյուղատնտեսության նախարար (2009-2010)

 Կենսագրություն 
Ծնվել է 1965 թ. մայիսի 8-ին, Կապանի շրջանի Սրաշեն գյուղում։ 1991 թ. ավարտել է Երևանի պոլիտեխնիկական ինստիտուտի տեխնոլոգիական ֆակուլտետը։

 Աշխատանքային գործունեություն 
 1983-1985 թթ. ծառայել է Խորհրդային բանակի ներքին զորքերում։
 1985-1994 թթ. աշխատել է Կապանի թիվ 1 արտադրական միավորումում՝ որպես բանվոր, ապա ենթավարպետ, տեղամասի պետ։
 1994-2003 թթ. աշխատել է Կապանի տարածքային հարկային տեսչությունում՝ որպես պետական հարկային տեսուչ, ապա՝ ավագ տեսուչ, ապա՝ ՀՀ պետական եկամուտների նախարարության օպերատիվ հետախուզության վարչության Սյունիքի մարզային բաժնի պետ։
 2004-2008 թթ. աշխատել է ՀՀ Ազգային Ժողովի Վերահսկիչ պալատում՝ որպես խորհրդի անդամ, ապա՝ Պետական բյուջեի վերահսկողության վարչության պետ, սպասարկել է գյուղատնտեսության, բնապահպանության և ջրային համակարգի ոլորտները։
 2009 թ. մայիսի 12-ին ՀՀ Նախագահի հրամանագրով նշանակվել է ՀՀ գյուղատնտեսության նախարարԳ. Ալավերդյանին Հայաստանի Հանրապետության գյուղատնտեսության նախարար նշանակելու մասին։
 2010 թ. դեկտեմբերի 31-ին ՀՀ Նախագահի հրամանագրով ազատվել է ՀՀ գյուղատնտեսության նախարարի պաշտոնիցԳ. Ալավերդյանին ՀՀ գյուղատնտեսության նախարարի պաշտոնից ազատելու մասին։

«Օրինաց երկիր» կուսակցության անդամ, ՕԵԿ ագրարային հարցերի հանձնաժողովի նախագահ։

 Ընտանիք 
Ամուսնացած է, ունի երկու զավակ։

 Ծանոթագրություններ 

Կատեգորիա:ՀՀ կառավարության անդամներ
Կատեգորիա:Հայ քաղաքական գործիչներ
Կատեգորիա:Հայաստանի գյուղատնտեսության նախարարներ
Կատեգորիա:Սրաշեն գյուղում ծնվածներ
Կատեգորիա:ՕԵԿ անդամներ